Thorleif Ellestad

Thorleif Ellestad (født 28. desember 1870 i Lomen i Vestre Slidre, død 21. juli 1942 i Oslo) var en norsk høyesterettsadvokat i Oslo.

Han ble cand.jur. ved Det Kongelige Frederiks Universitet våren 1897 og var sakførerfullmektig hos Chr. P. Killengreen i perioden 1897–99. I 1898 ble han overrettssakfører. Han drev egen advokatpraksis i Parkveien 25 i Christiania fra 1899. Han ble autorisert som høyesterettsadvokat 22. juni 1906.«Ellestad, Thorleif», i G. Hallager, Norges høiesteret 1815–1915, bd. 2 (1864–1915), s. 383, Christiania, Aschehoug, 1916 Han ble gift 8. mai 1913 i Paris med Karoline Louise Paus, datter av Bernhard Cathrinus Pauss og Anna Henriette Wegner. De var foreldre til advokat Arne Ellestad og forlagsredaktør Bent Ellestad. Etter hans død overtok sønnen hans advokatpraksis.Sverre M. Halbo, Norges advokater og sakførere 1932, Aschehoug, 1933, s. 126

 Referanser 

Kategori:Norske høyesterettsadvokater
Kategori:Personer begravet på Vestre gravlund